เข้าสู่ขั้นแรก เทคนิคช่วยให้สงบผ่านทางประสาทสัมผัส ใช้เทคนิคการพูด
ถ้าคุณสามารถรักษาท่าทางที่สงบไว้ได้ คุณก็จะช่วยให้คนออทิสติกเขารู้สึกสงบลงไปด้วย   รักษาทัศนคติที่อดทนและเข้าอกเข้าใจ แสดงความเมตตาต่อเขาแบบเดียวกับที่คุณอยากให้คนอื่นแสดงกับคุณในยามที่คุณกังวลมากจนคิดอะไรไม่ออก อย่าตะคอก ดุด่า หรือทำโทษคนออทิสติกที่เขาอารมณ์ไม่ดี เขาไม่ได้ตั้งใจเป็นแบบนี้หรอก และการใจร้ายกับเขาก็มีแต่จะยิ่งทำให้อะไรๆ แย่ลง ถ้าคุณไม่สามารถควบคุมตัวเองได้ ก็ออกมาดีกว่า อย่าทำให้สถานการณ์แย่ลงเลย บางครั้งเขาอาจจะรู้สึกเหมือนแบกรับอะไรไม่ไหวอีกต่อไปแล้วและต้องการเวลาที่ได้อยู่เงียบๆ แต่บางครั้งเขาก็อาจจะกำลังประสบกับอารมณ์ที่ยากลำบากที่เกี่ยวข้องกับบางสิ่งในชีวิตของเขา (เช่น ได้คะแนนไม่ดีที่โรงเรียนหรือทะเลาะกับเพื่อน)  ในระหว่างที่ได้รับข้อมูลด้านประสาทสัมผัสที่มากเกินไปอย่างรุนแรง คนที่ปกติแล้วพูดได้ก็อาจจะจู่ๆ ก็เสียความสามารถในการพูดไปเลย ซึ่งเกิดจากการได้รับการกระตุ้นมากเกินไป และอาการที่ว่านี้จะหายไปด้วยช่วงเวลาผ่อนคลาย ถ้าเขาสูญเสียความสามารถในการพูด ให้ถามแค่คำถามใช่/ไม่ใช่ที่เขาสามารถตอบได้ด้วยการยกนิ้วโป้งขึ้น/ลงเท่านั้น ถ้าทำไม่ได้ ให้ขอให้ทุกคนที่อยู่ในห้องออกไปก่อน อธิบายว่าตอนนี้คนออทิสติกเขาไม่สามารถแบกรับเสียงและการเคลื่อนไหวที่ไม่ได้คาดคิดมาก่อนได้ และเธอยินดีที่จะเข้ามาสังสรรค์ด้วยกันอีกในภายหลัง บางครั้งเขาก็อาจจะอยากให้คุณอยู่เป็นเพื่อนและช่วยทำให้เขาสงบลง แต่บางครั้งเขาก็อาจจะอยากอยู่คนเดียวสักพัก ซึ่งไม่ว่าเขาจะเลือกแบบไหน ก็ไม่ต้องเก็บมาเป็นเรื่องส่วนตัว   ถ้าเขาไม่สามารถพูดออกมาได้ในตอนนี้ ให้เขาตอบคำถามด้วยการยกนิ้วโป้งขึ้น/ลง หรือคุณอาจจะถามเขาว่า "เธออยากให้ฉันอยู่ด้วยหรือออกไป" แล้วชี้ไปที่พื้นและประตู จากนั้นก็ให้เขาชี้ว่าเขาอยากให้คุณอยู่ที่ไหน ถ้าเด็กเล็กๆ อยากอยู่คนเดียว ให้คุณนั่งฝั่งตรงข้ามของห้องและทำอะไรเงียบๆ (เช่น เล่นโทรศัพท์หรืออ่านหนังสือ) จะได้มีผู้ใหญ่อยู่ด้วย เวลาที่เขากังวลใจ เขาอาจจะไม่สามารถคิดอะไรได้ชัดเจน และอาจจะมีปัญหาในการทำเรื่องง่ายๆ เช่น การถอดเสื้อกันหนาวที่ไม่สบายตัวหรือไปดื่มน้ำ ให้ช่วยเหลือเขาโดยไม่ละเมิดพื้นที่ส่วนตัวของเขา  ถ้าเขากำลังดึงเสื้อผ้าที่ใส่แล้วไม่สบายตัวออก ให้เสนอตัวช่วยเขาถอดออก (อย่าพยายามถอดเสื้อผ้าโดยไม่ได้รับอนุญาตจากเขาก่อน เพราะมันอาจจะทำให้เขาตกใจและไม่พอใจได้) ถ้าเขาพยายามจะดื่มน้ำจากก๊อก ให้รินน้ำใส่แก้วให้เขา เอาสิ่งของที่อันตรายหรือแตกหักได้ออกไปให้พ้น วางหมอนหรือเสื้อแจ็กเกตพับไว้ใต้ศีรษะเพื่อปกป้องศีรษะ หรือไม่ก็เอาศีรษะของเขาหนุนไว้บนตักคุณถ้ามันปลอดภัย   ถ้าเขาขว้างปาสิ่งของ ก็เป็นไปได้ว่าการเคลื่อนไหวโดยการขว้างปาทำให้เขาสงบลง ลองให้ของที่สามารถปาได้โดยไม่เป็นอันตราย (เช่น หมอนอิง) ปล่อยให้เขาขว้างไป แล้วก็ไปเอากลับมาใหม่เพื่อให้เขาปาอีก วิธีนี้สามารถช่วยให้เขาสงบลงได้ ถ้าคุณรู้สึกไม่ปลอดภัยที่จะเข้าใกล้เขา ก็ไม่ต้องเข้าใกล้ ปล่อยให้เขาดิ้นไปดิ้นมาหรือปาข้าวของต่อไปเรื่อยๆ จนกว่าเขาจะสงบและเหนื่อยไปเอง พ่อแม่ ครู และผู้ดูแลอาจจะรู้ว่าจะช่วยได้อย่างไร พวกเขาอาจจะให้ความเข้าใจที่เฉพาะเจาะจงเกี่ยวกับความต้องการพิเศษของคนออทิสติกได้ โดยทั่วไปตำรวจไม่ได้รับการฝึกฝนให้ช่วยเหลือภาวะควบคุมตัวเองไม่อยู่ของคนที่เป็นออทิสติก และพวกเขาอาจจะยิ่งทำให้สถานการณ์แย่ลงหรือทำร้ายคนออทิสติกที่คุณรักได้ เพราะฉะนั้นให้เรียกหาคนที่คนออทิสติกรู้จักและเชื่อใจดีกว่า บ่อยครั้งที่คนออทิสติกมีปัญหากับข้อมูลทางประสาทสัมผัส เพราะพวกเขาได้ยิน สัมผัส และเห็นสิ่งต่างๆ ในระดับที่เข้มข้นกว่าคนอื่น ราวกับว่าเสียงของทุกสิ่งมันถูกขยายให้ดังขึ้น  ปิดอุปกรณ์ที่เบี่ยงเบนความสนใจ เช่น ทีวีหรือวิทยุ (ยกเว้นว่าคนออทิสติกจะบอกคุณว่าเขาอยากให้เปิดทิ้งไว้) ลองหรี่ไฟให้สลัวลง ปล่อยให้เขาซ่อนตัวอยู่ในที่แคบๆ ถ้าเขาต้องการ เช่น ถ้าเขาอยากจะซ่อนตัวในตู้เสื้อผ้าหรือขังตัวเองในตู้กับข้าวกับโทรศัพท์ ก็ปล่อยเขา (แค่ต้องแน่ใจว่าเขาจะสามารถออกมาเองได้) แตะตัวเขา ถูไหล่ และแสดงความรัก ใช้การสัมผัสที่หนักแน่นแทนการสัมผัสเบาๆ เพราะมันทำให้เขามั่นใจได้มากกว่า วิธีนี้จะช่วยให้เขาสงบลงได้ แต่ถ้าเขาบอกหรือแสดงให้เห็นว่าเขาไม่อยากได้รับการสัมผัส ก็ไม่ต้องเก็บมาคิดมาก เขาแค่ไม่สามารถรับมือกับการสัมผัสได้ในขณะนี้  คุณสามารถเสนอตัวกอดเขาได้ด้วยการอ้าแขนออกแล้วดูว่าเขาเข้ามาหาคุณไหม ถ้าคุณกอดเขาแล้วเขาตัวแข็งทื่อหรือผลักคุณออกไป ก็ปล่อยเขา เพราะเขาอาจจะไม่สามารถรับมือกับข้อมูลทางประสาทสัมผัสผ่านการกอดได้ในขณะนี้ หรือเสื้อผ้าของคุณอาจจะมีพื้นผิวที่ทำให้เขารู้สึกไม่สบายตัว การบำบัดด้วยการนวดส่งผลดีต่อคนออทิสติกมากมาย ช่วยให้เขาอยู่ในท่าที่สบาย บีบขมับเขาเบาๆ นวดไหล่ ถูหลังหรือเท้า พยายามเคลื่อนไหวมืออย่างอ่อนโยน ผ่อนคลาย และระมัดระวัง เขาอาจจะบอกใบ้ไปยังตำแหน่งที่เขาอยากให้คุณสัมผัส เช่น ด้วยการชี้ไปที่ไหล่หรือทำหน้ายู่ การเคลื่อนไหวซ้ำไปซ้ำมาเป็นกลไกสร้างความสงบของคนออทิสติก ตัวอย่างของการเคลื่อนไหวซ้ำไปซ้ำมาได้แก่ สะบัดมือ ดีดนิ้ว หรือโยกตัวไปมา การเคลื่อนไหวซ้ำไปซ้ำมาเป็นกลไกสร้างความสงบให้ตัวเองที่สำคัญในระหว่างที่เกิดความเครียดทางอารมณ์  ถ้าเขาทำร้ายตัวเอง ลองดูว่าคุณสามารถเบี่ยงเบนให้เขาไปทำอย่างอื่นที่ปลอดภัยกว่าได้หรือเปล่า (เช่น ต่อยเบาะรองนั่งแทนที่จะต่อยศีรษะตัวเอง) อย่าห้ามเขาไม่ว่าเขาจะทำอะไรก็ตาม การจับหรือการดึงตัวคนออทิสติกโดยที่เขาไม่เต็มใจเป็นสิ่งที่อันตราย โดยเฉพาะอย่างยิ่งถ้าเขาอยู่ในภาวะสู้หรือหนี คุณอาจจะเจ็บตัวด้วยกันทั้งคู่ในระหว่างที่เขาพยายามจะเอาตัวเองให้หลุดออกมา ถ้าเขานั่งอยู่ ให้ยืนข้างหลังเขาแล้วเอามือกอดอกเขาไว้ เอียงศีรษะไปข้างๆ เขาแล้วเอาแก้มของคุณแนบลงบนศีรษะของเขา กอดแน่นๆ แล้วถามเขาว่าเขาอยากให้กอดคลายกว่านี้หรือแน่นกว่านี้ วิธีนี้เรียกว่าการออกแรงกดเพื่อให้เกิดความผ่อนคลาย ซึ่งมันน่าจะช่วยให้เขาผ่อนคลายและรู้สึกดีขึ้นได้ ถ้าสาเหตุของความตึงเครียดดูเหมือนจะเป็นเรื่องของอารมณ์ (ไม่ใช่ประสาทสัมผัส) ถ้าเป็นอย่างนั้นแบบฝึกความผ่อนคลายก็อาจจะช่วยให้สงบสติลงได้มากพอที่จะพูดคุยถึงเรื่องนี้ ถ้าเขาตกลงที่จะทำแบบฝึกช่วยผ่อนคลาย ลองช่วยเขาทำแบบฝึกอย่างใดอย่างหนึ่งต่อไปนี้ :    จดจ่อไปที่ประสาทสัมผัส : ให้เขาบอก 5 สิ่งที่เขาเห็นตอนนี้ 4 สิ่งที่ร่างกายสัมผัส 3 สิ่งที่เขาได้ยิน 2 สิ่งที่เขาได้กลิ่น (หรือสิ่งที่เขาชอบดมโดยทั่วไป) และ 1 สิ่งที่ดีเกี่ยวกับตัวเขา นับโดยการลดนิ้วมือลง  หายใจลดความเครียด : ให้เขาหายใจเข้านับถึง 4 ค้างไว้นับถึง 4 หายใจออกนับถึง 4 พักนับถึง 4 และทำซ้ำ บางครั้งคนเราก็แค่อยากจะระบายออกมาและมีใครสักคนรับฟัง ปล่อยให้เขาพูดถ้าเขาอยากพูดคุยว่าอะไรที่กวนใจเขา ตัวอย่างคำพูดที่มีประโยชน์ที่คุณสามารถนำไปพูดได้ก็เช่น :   "ฉันคอยรับฟังเธออยู่นะถ้าเธออยากเล่าให้ฉันฟัง" "ค่อยๆ นะ ฉันไม่ได้ไปไหนหรอก" "ฉันเสียใจที่ได้ยินว่าเรื่องแบบนี้เกิดขึ้นกับเธอ" "ฟังดูยากเหมือนกันนะ" "แน่ล่ะว่าเธอต้องอารมณ์ไม่ดี สถานการณ์ของเธอมันแย่จริงๆ เธอก็ต้องเครียดเป็นธรรมดาอยู่แล้ว" บางครั้งคนเราก็อยากจะ "ร้องไห้เพื่อระบาย" และปลดปล่อยอารมณ์ออกมา ลองพูดว่า "ร้องไห้ออกมาเถอะ" หรือ "ร้องออกมาให้หมดเลยนะ ฉันอยู่ตรงนี้" คุณอาจจะเอาสิ่งของที่ช่วยปลอบใจมาให้เขา เสนอเปิดเพลงที่เขาชอบให้ฟัง แสดงความรักให้เขา หรือทำอะไรก็ได้ที่คุณรู้ว่าสามารถช่วยให้คนออทิสติกรู้สึกสงบลงได้  สิ่งที่ช่วยให้ปลอบใจได้มากที่สุดอาจจะต่างออกไปตามสถานการณ์ เพราะฉะนั้นถ้าเขาปฏิเสธที่จะกอดคุณเพื่อไปฟังเพลงโปรดและโยกตัวไปมา ก็ไม่ต้องเก็บมาคิดมาก เขารู้ว่าตอนนี้เขาต้องการอะไร
ตั้งสติสักครู่. ถามว่าเกิดอะไรขึ้นถ้าเขาสามารถพูดออกมาได้. พาเขาไปในที่เงียบๆ. ถามว่าเขาอยากให้คุณอยู่เป็นเพื่อนไหม. ช่วยเขาทำสิ่งยากๆ. ดูแลความปลอดภัยให้เขาหากเขาดิ้น แกว่งแขนขาไปมา หรือขว้างปาสิ่งของ. ขอความช่วยเหลือถ้าคุณไม่รู้ว่าต้องทำอย่างไร. ลดข้อมูลทางประสาทสัมผัสเพื่อช่วยคนออทิสติกที่อยู่ในสภาวะกังวล. สัมผัสเขาก็ต่อเมื่อเขาโอเคเท่านั้น. ลองนวดคนออทิสติกที่อยากได้รับการสัมผัส. ปล่อยให้เขาเคลื่อนไหวซ้ำไปซ้ำมาอย่างปลอดภัยได้ตามที่เขาต้องการ. เสนอตัวออกแรงกดเบาๆ บนร่างกายของเขา. ถามว่าเขาอยากให้คุณนำแบบฝึกช่วยผ่อนคลายไหม. รับฟังและเห็นความสำคัญของความรู้สึกของเขาถ้าเขาอยากเล่าให้ฟังว่าอะไรกวนใจเขา. ปล่อยให้เขาร้องไห้ออกมา. ให้ความอบอุ่นแก่เขาตามที่เขาต้องการ.
https://www.wikihow.com/Calm-Down-an-Autistic-Person https://www.wikihow.com/Calm-Down-an-Autistic-Person https://www.wikihow.com/Calm-Down-an-Autistic-Person
Taking the First Steps Using Sensory Calming Techniques Using Verbal Techniques